Flere kvinder i it vil give mere vækst - MM Next - Udgives sammen med Altinget: digital
Af Uffe Gardel | 16. maj 2016 kl. 22:00 | 0 kommentarer Print
Digitalisering kan skabe vækst; den fjerner job, men den skaber andre, og i sidste ende flere, end den fjerner.
Derfor vejer vækstaspektet tungt for den svenske statslige Digitaliseringskommissionen, som siden 2012 har arbejdet for at opfylde det politiske mål: at gøre Sverige bedst i verden til at udnytte digitaliseringens muligheder.
”Et af regeringens vigtigste mål er at mindske arbejdsløsheden. Og her har mit argument altid været, at hvis vi vil nå det mål, hvorfor så ikke fokusere på de områder, som har den største negative arbejdsløshed, altså dér, hvor der er flest ubesatte job,” siger Digitaliseringskommissionens formand, Jan Gulliksen, som er professor ved Kungliga Tekniska Högskolan i Stockholm.